Publication: Magyar Közlöny
Issue: MK-2005-139 (Year: 2005, Number: 139)
Era: 2004-2010
Section: 1959. évi IV. törvény 685. §-ának b) pontjában meghatározott közeli hozzátartozója.
Paragraph Index: 995

(2) Szezonális üzemeltetés esetén a szervezõnek a játékterem szezonális zárvatartásának nyilvántartásba vételét kell kérnie az SZF-tõl. A játékterem szezonális zárvatartásának nyilvántartásba vétele iránti kérelmet a szezonális zárvatartás elsõ napján, illetve az azt követõ elsõ ügyfélfogadási napon, a szezonális zárvatartás befejezõ idõpontjának megjelölésével, a szervezõ székhelye szerinti SZF területi felügyelõségen, az SZF által rendszeresített formanyomtatványon kell elõterjeszteni. A szezonális zárvatartás feltételeinek fennállása esetén az SZF a szezonális zárvatartást nyilvántartásba veszi. A szezonális zárvatartás kezdõ idõpontja a formanyomtatványon meghatározott nap. A szezonális zárvatartás idõtartama naptári évtõl függetlenül megszakítás nélkül legfeljebb háromszáz nap lehet.

Source: https://magyarkozlony.hu/hivatalos-lapok/daa46b71922d2a1b8024fc30b6aaf840c9b7dc2e/dokumentumok/2ea2a2d80602873adf78110e9ceb3e2ecd573138/letoltes